31983D0653
L 371/39
JURNALUL OFÍCIAL AL UNIUNII EUROPENE
DECIZIA CONSILIULUI
din 20 decembrie 1983
privind repartizarea posibilităților de capturare a heringului în Marea Nordului începând cu 1 ianuarie 1984
(83/653/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 170/83 al Consiliului din 25 ianuarie 1983 privind instituirea unui sistem comunitar de conservare și administrare a resurselor de pescuit (1), în special articolul 4 alineatul (1) și articolul 11,
având în vedere propunerea Comisiei,
întrucât reconstituirea stocurilor de hering din Marea Nordului permite redeschiderea pescuitului acestei specii;
întrucât, pentru a permite pescarilor de hering să-și organizeze activitatea pe o bază stabilă, este necesară adoptarea unor norme de repartizare a acestui stoc în funcție de evoluția sa,
ADOPTĂ PREZENTA DECIZIE:
Articolul 1
Repartizarea posibilităților de captură a heringului în Marea Nordului se va face conform tabelului din anexa prezentei decizii.
Articolul 2
Prezenta decizie se adresează statelor membre.
Adoptată la Bruxelles, 20 decembrie 1983.